O nouă zi cu peste 14.000 de cazuri noi de COVID. Peste 280 de decese. Crește numărul pacienților la ATI.
14.467 de cazuri noi de coronavirus au fost raportate astăzi. 282 oameni au murit în urma infectării cu COVID: 260 erau nevaccinați și 22 vaccinați. La terapie intensivă sunt 1.556 pacienți, dintre care 417 sunt minori.
Până astăzi, 7 octombrie, pe teritoriul României au fost înregistrate 1.318.367 de cazuri de infectare cu noul coronavirus (COVID – 19), dintre care 3.141 sunt ale unor pacienți reinfectați, testați pozitiv la o perioadă mai mare de 180 de zile după prima infectare. 1.158.453 de pacienți au fost declarați vindecați.În ultimele 24 de ore au fost înregistrate 14.467 de cazuri noi de persoane infectate cu SARS – CoV – 2 (COVID – 19), dintre care 299 sunt ale unor pacienți reinfectați, testați pozitiv la o perioadă mai mare de 180 de zile după prima infectare.Până astăzi, 38.542 de persoane diagnosticate cu infecție cu SARS – CoV – 2 au decedat.În intervalul 06.10.2021 (10:00) – 07.10.2021 (10:00) au fost raportate de către INSP 282 de decese (157 bărbați și 125 femei), 19 decese anterioare intervalului de referință, ale unor pacienți infectați cu noul coronavirus, internați în spitalele din Alba, Arad, Argeș, Bacău, Bistrița-Năsăud, Botoșani, Brăila, Brașov, Buzău, Caraș-Severin, Călărași, Cluj, Constanța, Dâmbovița, Dolj, Galați, Giurgiu, Gorj, Harghita, Hunedoara, Ialomița, Iași, Ilfov, Maramureș, Mehedinți, Neamț, Olt, Prahova, Satu Mare, Sibiu, Suceava, Teleorman, Timiș, Tulcea, Vaslui, Vâlcea, Vrancea și Municipiul București.Dintre cele 282 de decese, 1 a fost înregistrat la categoria de vârstă 10-19 ani, 3 la categoria de vârstă 30-39 ani, 13 la categoria de vârstă 40-49 ani, 21 la categoria de vârstă 50-59 ani, 84 la categoria de vârstă 60-69 ani, 83 la categoria de vârstă 70-79 ani și 77 la categoria de vârstă peste 80 ani.231 dintre decesele înregistrate sunt ale unor pacienți care au prezentat comorbidități, 7 pacienți decedați nu au înregistrat comorbidități, iar pentru 44 pacienți decedați nu au fost raportate comorbidități până în prezent.Sunt raportate 19 decese anterioare intervalului de referință, produse în luna septembrie, ale unor pacienți din județele Brăila, Cluj, Galați, Hunedoara, Vaslui și Municipiul București. În intervalul de referință (ultimele 24 de ore) au fost înregistrate 263 de decese.Din totalul de 282 de pacienți decedați, 260 erau nevaccinați și 22 vaccinați. Pacienții decedați vaccinați aveau vârste cuprinse între 16 și 84 de ani. Dintre pacienții decedați vaccinați, 20 prezentau comorbidități și 2 nu prezentau comorbidități.În unitățile sanitare de profil, numărul total de persoane internate cu COVID-19 este de 14.943. Dintre acestea, 1.556 sunt internate la ATI.Din totalul pacienților internați, 417 sunt minori, 395 fiind internați în secții și 22 la ATI.Până la această dată, la nivel național, au fost prelucrate 9.770.665 de teste RT-PCR și 3.524.139 de teste rapide antigenice. În ultimele 24 de ore au fost efectuate 25.484 de teste RT-PCR (14.360 în baza definiției de caz și a protocolului medical și 11.124 la cerere) și 40.776 de teste rapide antigenice.Pe teritoriul României, 96.438 de persoane confirmate cu infecție cu noul coronavirus sunt în izolare la domiciliu, iar 13.466 persoane se află în izolare instituționalizată. De asemenea, 75.206 de persoane se află în carantină la domiciliu, iar în carantină instituționalizată se află 250 de persoane.În ultimele 24 de ore, au fost înregistrate 8.226 de apeluri la numărul unic de urgență 112 și 722 la linia TELVERDE (0800 800 358), deschisă special pentru informarea cetățenilor.Ca urmare a încălcării prevederilor Legii nr. 55/2020 privind unele măsuri pentru prevenirea și combaterea efectelor pandemiei de COVID-19, polițiștii și jandarmii au aplicat, în ziua de 6 octombrie, 1.533 de sancțiuni contravenționale, în valoare de 301.300 lei.De asemenea, prin structurile abilitate ale Poliției, au fost întocmite, ieri, 2 dosare penale pentru zădărnicirea combaterii bolilor, faptă prevăzută și pedepsită de art. 352 Cod Penal.